Komission asetus (EY) N:o 2311/96, annettu 2 päivänä joulukuuta 1996, naudanliha-alalla säädettyjen palkkiojärjestelmien soveltamista koskevista yksityiskohtaisista säännöistä annetun asetuksen (ETY) N:o 3886/92 muuttamisesta



Virallinen lehti nro L 313 , 03/12/1996 s. 0009 - 0014



KOMISSION ASETUS (EY) N:o 2311/96, annettu 2 päivänä joulukuuta 1996, naudanliha-alalla säädettyjen palkkiojärjestelmien soveltamista koskevista yksityiskohtaisista säännöistä annetun asetuksen (ETY) N:o 3886/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 2222/96 (2), ja erityisesti sen 4 b artiklan 8 kohdan, 4 e artiklan 5 kohdan, 4 f artiklan 4 kohdan, 4 h artiklan 2 kohdan, 4 i artiklan 5 kohdan ja 25 artiklan, ottaa huomioon yhteisessä maatalouspolitiikassa sovellettavista muuntokursseista ja laskentayksiköistä 28 päivänä joulukuuta 1992 annetun neuvoston asetuksen (ETY) N:o 3813/92 (3), sellaisena kuin se on viimeksi muutettuna asetuksella (EY) N:o 150/95 (4), ja erityisesti sen 6 artiklan 2 kohdan, sekä katsoo, että asetuksessa (EY) N:o 2222/96 säädetään muutoksista naudanliha-alan yhteiseen markkinajärjestelyyn, joka on vahvistettu asetuksessa (ETY) N:o 805/68; eri palkkiojärjestelmiin vaikuttavien muutosten täytäntöönpanon osalta on tarpeen mukauttaa naudanliha-alan yhteisestä markkinajärjestelystä annetussa neuvoston asetuksessa (ETY) N:o 805/68 säädettyjen palkkiojärjestelmien soveltamista koskevista yksityiskohtaisista säännöistä ja asetusten (ETY) N:o 1244/82 ja (ETY) N:o 714/89 kumoamisesta 23 päivänä joulukuuta 1992 annettu komission asetus (ETY) N:o 3886/92 (5), sellaisena kuin se on viimeksi muutettuna asetuksella (EY) N:o 1871/96 (6), kalenterivuoden 1997 alusta kuohitsemattomista urospuolisista naudoista maksettava erityispalkkio myönnetään ainoastaan 10-21 kuukauden yhtenäisen ikäryhmän osalta; kun erityispalkkio myönnetään niin kutsutun "teurastus"mallin mukaisesti, ikää koskevat edellytykset korvataan soveltamalla 200 kilogramman ruhon vähimmäisteuraspainoa; on syytä ottaa huomioon kyseiset muutokset säännöksiin, jotka liittyvät palkkiohakemukseen sekä noudatettavaan pitoaikaan, poiketen mainitusta rajoituksesta, joka koskee palkkion myöntämistä yhtenäiselle ikäryhmälle, laajaperäisen perinteisen tuotannon alueilla kasvatetuista sonneista maksetaan aina erityispalkkiota kahden ikäryhmän osalta eläinmäärän ollessa enintään kolme prosenttia kunkin jäsenvaltion alueellisista enimmäismääristä; siirtymäkausi edellyttää eräiden erityissääntöjen antamista, jotka liittyvät erityisesti perinteisen laajaperäisen tuotannon alueen määrittelemiseen sekä toteutettaviin toimenpiteisiin kolmen prosentin rajan ylittyessä, emolehmiä koskevan palkkiojärjestelmän osalta tuottajien käyttämättömien yksilöoikeuksien jäädyttäminen kalenterivuoden osalta voi auttaa tuotannon hallinnassa; tämän vuoksi olisi kalenterivuoden 1997 alusta lisättävä oikeuksien käyttöastetta 70 prosentista 90 prosenttiin ja tuottajan alittaessa kyseisen käyttöasteen olisi säädettävä, että kansalliseen reserviin siirrettyjä oikeuksia ei voida jakaa uudelleen muille tuottajille kahtena seuraavana vuonna, on tarpeen vahvistaa prosessointipalkkion määrä; jotta voitaisiin ottaa huomioon tosiasiallisesti todetut markkinahintojen erot, on syytä vahvistaa lypsykarjarotuisia eläimiä koskeva määrä alemmalle tasolle kuin muihin rotuihin sovellettava määrä, asetuksen (ETY) N:o 805/68 4 i artiklan 2 kohdassa säädetään mahdollisuudesta tai tarvittaessa velvollisuudesta myöntää palkkio vasikoiden aikaisesta markkinoille saattamisesta; kyseinen palkkio voidaan myöntää ainoastaan vasikoista, joiden teuraspaino on yhtä korkea tai alhaisempi kuin EUROSTATin vuoden 1995 tai muiden komission julkaisemien ja hyväksymien tilastojen perusteella määritetyt painot; toimenpiteelle asetetun tavoitteen saavuttamiseksi on syytä säätää, että ruho on viimeistelty punnituksessa edellä mainittujen tilastojen laadinnassa noudatetulla tavalla, on syytä vahvistaa vasikoiden aikaisesta markkinoille saattamisesta myönnettävän palkkion määrä tasolle, jolla otetaan erityisesti huomioon sekä kevyemmän ruhon myyntiin liittyvä tulonmenetys että lyhentyneeseen tuotantokauteen liittyvät taloudelliset näkökohdat; kuitenkin tiettyjen vasikanlihan markkinoilla järjestelmän alkuvaiheessa ennakoitavissa olevien häiriötekijöiden huomioon ottamiseksi on siirtymätoimenpiteenä aiheellista myöntää suurempia palkkioita, vasikoiden aikaisesta markkinoille saattamisesta maksettavan palkkion yhteydessä on vältettävä eläinten kuljetusta koskevaa keinottelua jäsenvaltioiden välillä; tämän vuoksi on tarpeen vahvistaa jokaiselle eläimelle pitoaika siinä valtiossa, jossa eläin teurastetaan; tämä pitoaika on vahvistettava 60 päiväksi tai eläimen koko elinajaksi, jos se teurastetaan alle 60 päivän ikäisenä; jäsenvaltioissa on kuitenkin sallittava tietynlainen joustavuus, jotta riittävien valvontajärjestelmien perustaminen olisi mahdollista, järjestelmän tehokkaan seurannan mahdollistamiseksi hakemukset on jätettävä viimeistään kolme viikkoa teurastuksen jälkeen; hakemusten yhteydessä on toimitettava kaikki asiakirjojen asianmukaista tarkastamista varten tarvittavat tiedot, on tarpeen säätää tehokkaista valvontatoimenpiteistä; näiden toimenpiteiden on erityisesti perustuttava hallinnollisiin ja fyysisiin tarkastuksiin kyseisessä teurastuslaitoksessa sekä lihotuslaitoksissa, järjestelmän moitteettoman toiminnan vuoksi jäsenvaltiot ovat velvollisia toimittamaan säännöllisesti tietyt palkkiohakemuksiin ja niiden hyväksyntään sekä vasikoiden teurastukseen liittyvät tiedot, aikaisesta markkinoille saattamisesta maksettavan palkkion yhteydessä sovellettavan muuntokurssin osalta olisi säädettävä samoista säännöistä kuin prosessointipalkkion kohdalla, tämän asetuksen on tultava voimaan viipymättä, jotta sitä voitaisiin soveltaa 1 päivästä joulukuuta 1996, ja naudanlihan hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3886/92 seuraavasti: 1) Korvataan 2 artiklan 2 kohta seuraavasti: "2. Hakemuksessa voidaan huomioida ainoastaan eläimet, jotka ovat pitoajan alussa: - vähintään kahdeksan ja enintään kahdenkymmenen kuukauden ikäisiä yhtenäisessä ikäryhmässä, tai - kuohittujen urospuolisten nautojen osalta vähintään kahdeksan ja enintään kahdenkymmenen kuukauden ikäisiä ensimmäisessä ikäryhmässä tai vähintään kahdenkymmenenyhden kuukauden ikäisiä toisessa ikäryhmässä." 2) Korvataan 8 artiklan 1 kohta seuraavasti: "1. Jäsenvaltiot voivat päättää erityispalkkion myöntämisestä teurastuksen yhteydessä tai kun eläimet saatetaan markkinoille ensimmäisen kerran niiden teurastamiseksi myöntämällä palkkion yhtenäisestä ikäryhmästä tai kuohittujen urospuolisten nautojen osalta ensimmäisestä tai toisesta ikäryhmästä ja myöntämällä palkkion ryhmittäin molemmista ikäryhmistä yhdessä, jos niiden tuotantorakenne sen sallii." 3) Korvataan 15 artiklan: a) b kohta seuraavasti: "b) jäsenvaltioiden on säädettävä, että kuohituista urospuolisista naudoista, joilla on käyty yhteisön sisäistä kauppaa niiden ollessa vanhempia kuin yhdeksäntoista kuukauden ikäisiä, myönnetään palkkiot toisessa ikäryhmässä;" b) c kohta seuraavasti: "c) pitoaikana on pidettävä: - teurastusta tai ensimmäistä markkinoille saattamista edeltävää kahta kuukautta, kun hakemus on tehty yhtenäisen ikäryhmän osalta tai ensimmäisen tai toisen ikäryhmän kuohittujen urospuolisten nautojen osalta; kuohittujen urospuolisten nautojen osalta huomioon otetaan ainoastaan eläimet, jotka pitoajan ensimmäisenä päivänä kuuluvat 2 artiklan 2 kohdassa säädettyihin ikäryhmiin. Teurastettaessa yli 22 kuukauden ikäisten eläinten osalta jäsenvaltioiden on kuitenkin määrättävä palkkion myöntämisestä ensimmäisen ikäryhmän osalta, jos kyseisiä eläimiä on pitänyt sama tuottaja vähintään kahden kuukauden ajan 20 kuukauden iästä alkaen niiden teurastamiseen tai ensimmäiseen markkinoille saattamiseen asti, - kahdennenkymmenennen elinkuukauden ensimmäistä päivää seuraavat neljä kuukautta kuohittujen urospuolisten nautojen osalta, joista on tehty yhdistetty kahta ikäryhmää koskeva hakemus;". 4) Lisätään 33 artiklaan kohta seuraavasti: "4. Vuosien 1997 ja 1998 osalta 2 kohdassa ja 3 kohdan ensimmäisessä alakohdassa oleva luku 70 prosenttia korvataan luvulla 90 prosenttia. Tässä tapauksessa kansalliseen reserviin siirrettyjä oikeuksia ei voida jakaa uudelleen vuosien 1998 ja 1999 osalta." 5) Korvataan 43 artiklan 1 kohta seuraavasti: "1. Toimivaltaiset viranomaiset selvittävät ne tuottajat, jotka tiettynä kalenterivuonna saavat erityispalkkioita ja/tai emolehmäpalkkioita ja joiden maatilojen eläintiheys samana kalenterivuonna on pienempi kuin 1,4 ny:ä hehtaarilta tai 1 ny hehtaarilta." 6) Korvataan 45 a artiklan jälkeen sanat "V LUKU, PROSESSOINTIPALKKIO" sekä hakasuluissa oleva viite seuraavilla sanoilla: "V LUKU MUUT PALKKIOT [Asetuksen (ETY) N:o 805/68 4 i artikla] 1 jakso Prosessointipalkkio". 7) Korvataan 46 artiklassa ilmaisu "Tässä luvussa tarkoitetaan" ilmaisulla "Tässä jaksossa tarkoitetaan". 8) Korvataan 49 artikla seuraavasti: "49 artikla Palkkion myöntäminen, tarkastus ja määrä 1. Lukuun ottamatta ylivoimaisia esteitä, palkkio myönnetään ainoastaan hakemukseen kuuluvasta eläimestä, joka: - täyttää asetuksen (ETY) N:o 805/68 4 i artiklan 1 kohdassa säädetyt edellytykset, - on sellaisessa yleiskunnossa, että siinä ei esiinny erityisesti poikkeavuuksia eikä epämuodostumia, ja - on tuotu teurastettavaksi ja teurastettu hakemukseen merkityssä teurastamossa määrättynä päivänä; ylivoimaisen esteen sattuessa palkkio voidaan kuitenkin myöntää 10 päivän määräajan kuluessa kyseisestä tapahtumasta, jos asianomainen osoittaa toimivaltaista viranomaista tyydyttävällä tavalla, että eläin on teurastettu hyväksytyssä teurastamossa ennen kuin se on ylittänyt asetuksen (ETY) N:o 805/68 4 i artiklan 1 kohdassa säädetyn enimmäisiän. 2. Kunkin jäsenvaltion on varmistettava, että eläimille tehdään fyysinen tarkastus teurastamoissa sinä päivänä, kun eläin tuodaan teurastamoon ja teurastetaan siellä. On tarkastettava, että palkkion myöntämisen edellytyksiä noudatetaan. Tarkastusten perusteella laaditaan kutakin tarkastettua eläintä koskeva muistio. 3. Jos todetaan, että teurastettavaksi esitettyjen eläinten määrä ei vastaa 1 kohdassa olevia määriä, palkkio myönnetään palkkiokelpoisten eläinten määrästä, josta on vähennetty niiden eläinten määrä, jotka eivät ole palkkiokelpoisia. 4. Palkkion määräksi palkkiokelpoista vasikkaa kohti vahvistetaan: - 120 ecua lypsykarjarotua olevaa vasikkaa kohti ja - 150 ecua muuta kuin lypsykarjarotua olevaa vasikkaa kohti." 9) Korvataan 50 artikla seuraavalla jaksolla: "2 jakso Vasikoiden aikaisesta markkinoille saattamisesta myönnettävä palkkio 50 artikla Palkkion edellytykset 1. Jäsenvaltio voi myöntää teurasvasikoiden aikaisesta markkinoille saattamisesta maksettavan palkkion (jäljempänä `palkkio`) ainoastaan sen omalla alueella teurastettujen eläinten osalta, joiden teuraspaino on yhtä suuri tai alhaisempi kuin liitteessä IV tarkoitettu paino. Teurastuksen on tapahduttava teurastamossa, joka sitoutuu toimivaltaiselle viranomaiselle osallistumaan 50 a ja 50 b artiklassa erityisesti määritetyn palkkiojärjestelmän asianmukaiseen täytäntöönpanoon. 2. Kunkin eläimen teuraspaino vahvistetaan noudattaen ruhoille asetettuja vaatimuksia, joita on käytetty laadittaessa komission tilastotoimistolle toimitettuja vasikanlihan tuotantoa koskevia tilastoja vuonna 1995. 3. Maksettavan palkkion suuruudeksi vahvistetaan: - 65 ecua kutakin joulukuussa 1996 ja tammikuussa 1997 teurastettua eläintä kohden, - 60 ecua kutakin tammikuun 1997 jälkeen teurastettua eläintä kohden. 4. Palkkion saamisen edellytykset: a) eläintä on oltava pidetty pysyvästi teurastuksen suorittaneessa jäsenvaltiossa sijaitsevalla tilalla vähintään välittömästi teurastuspäivää edeltäneet 60 päivää tai, jos eläin on teurastettu alle 60 päivän ikäisenä, koko sen elinajan. Jäsenvaltiot voivat kuitenkin päättää, että: - eläintä voidaan pitää useammalla kuin yhdellä tilalla sen pitoaikana, - alle 60 päivän pituista pitoaikaa ei sallita; b) ruhon tai sen osan on noudatettava neuvoston direktiivin 64/433/ETY (*) säännöksiä; c) eläintä ei saa olla hätäteurastettu. 5. Palkkiota ei makseta eläimistä, jotka on teurastettu 1 päivänä joulukuuta 1998 tai sen jälkeen. 50 a artikla Palkkion soveltaminen 1. Kaikki palkkiohakemukset on toimitettava kyseisen jäsenvaltion toimivaltaiselle viranomaiselle viimeistään kolmen viikon kuluttua teurastuspäivästä. Useista eläimistä voidaan tehdä yksi hakemus sillä edellytyksellä, että kutakin eläintä koskevat tarpeelliset tiedot on annettu 2 kohdan mukaisesti. 2. Hakemuksissa on oltava mukana kutakin eläintä koskevat kaikki tarpeelliset yksityiskohtaiset asiakirjat, joiden avulla toimivaltainen viranomainen voi tarkastaa palkkiokelpoisuuden. Kyseisiin asiakirjoihin on kuuluttava vähintään: - neuvoston direktiivissä 92/102/ETY säädetty yksilöllinen tunniste, - teurastamon todistus, josta käy ilmi teurastamon nimi ja osoite, teurastuspäivämäärä, eläimen tunnistetiedot ja teurastusnumero sekä 50 artiklan 2 kohdassa tarkoitettu teuraspaino, - kopio eläinlääkärin antamasta terveystodistuksesta, - ilmoitus 50 artiklan 4 kohdan a alakohdassa tarkoitetun pitoajan noudattamisesta yhdessä tilan/tilojen, jolla/joilla eläimiä on pidetty kyseisen ajan, tunnistetietojen kanssa. 50 b artikla Tarkastukset ja seuraamukset 1. Hallinnollisia ja paikan päällä suoritettavia tarkastuksia on tehtävä sen varmistamiseksi, että voidaan tehokkaasti tarkastaa niiden yksityiskohtaisten sääntöjen noudattaminen, joiden perusteella palkkio on myönnetty. 2. Paikan päällä suoritettavia tarkastuksia on järjestettävä ennakolta ilmoittamatta ja niihin on kuuluttava sekä asiakirjojen että fyysisten tarkastusten järjestäminen kyseisissä teurastamoissa sekä tuottajien pitämissä yksityisissä eläinrekistereissä olevien asiakirjojen tarkastukset. 3. Kaikkien teurastamoissa tapahtuvien asiakirjojen tarkastusten on koskettava vähintään 50 prosenttia eläimistä, joista on vastaanotettu palkkiohakemukset, ja niihin on kuuluttava tarkastus hakemuksessa annettujen tietojen vastaavuudesta. Teurastamoissa suoritettavien fyysisten tarkastusten avulla on erityisesti tarkastettava, ovatko ruhot, joista palkkio maksetaan, esitetty punnittaviksi 50 artiklan 2 kohdan mukaisesti. Toimivaltaisen viranomaisen on pidettävä kyseisistä tarkastuksista päivittäin kirjanpitoa, johon kuuluu muun muassa kaikkien kyseisenä päivänä teurastettujen vasikoiden tunnistenumerot ja teuraspainot. Tiedot eläinten liikkeistä on tarkastettava yksityisen eläinrekisterin tietojen avulla. Rekistereitä koskevien tarkastusten on katettava vähintään 10 prosenttia eläimistä, joista palkkiota on haettu. 4. Jos palkkiohakemus koskee yhtä tai useita eläimiä, jota/joita ei myöhemmin pidetä palkkiokelpoisina, palkkio on maksettava ainoastaan palkkiokelpoisista eläimistä, joiden lukumäärästä vähennetään niiden eläinten lukumäärä, jotka eivät ole palkkiokelpoisia. 3 jakso Yhteiset säännökset (*) EYVL N:o 121, 29.7.1964, s. 2012/64 (**) EYVL N:o L 355, 5.12.1992, s. 32." 10) Korvataan 52 artikla seuraavasti: "52 artikla Tiedonannot Jäsenvaltioiden on annettava komissiolle tiedoksi: a) viimeistään 2 päivänä joulukuuta 1996 asetuksen (ETY) N:o 805/68 4 i artiklan 3 kohdan mukaisesti tekemänsä valinta, b) prosessointipalkkion osalta: i) prosessointipalkkion täytäntöönpanoa varten toteutetut toimenpiteet ja erityisesti ne, jotka koskevat ihmisten ravintoketjusta alle 20 päivän ikäisenä poistettujen eläinten poissulkemista, ii) hyväksymänsä teurastamot ja tiedotettava jokaisesta hyväksymisen peruuttamisesta, iii) kunakin keskiviikkona niiden eläinten määrä, joita koskeva palkkiohakemus on jätetty edellisen viikon aikana ja järjestelmän soveltamisesta alkaen, jaottelemalla määrä 49 artiklan 4 kohdassa tarkoitetun eläinryhmän mukaan sekä palkkion myöntämistä varten hyväksyttyjen eläinten määrä, c) teurasvasikoiden aikaisesta markkinoille saattamisesta maksettavan palkkion osalta: i) jäsenvaltioiden on ilmoitettava komissiolle palkkion täytäntöönpanoa varten toteutetut toimenpiteet, ii) jäsenvaltioiden on ilmoitettava komissiolle viimeistään 2 päivänä joulukuuta 1996 vasikanruhojen osalta vuonna 1995 noudatetut ruhoille asetetut vaatimukset toimittaessaan tuotantoluvut komission tilastotoimistolle, iii) jäsenvaltioiden on ilmoitettava komissiolle kunakin keskiviikkona: - niiden eläinten määrä, joille palkkiota on haettu edeltävän viikon aikana ja järjestelmän soveltamisesta alkaen, - niiden eläinten määrä, jotka on hyväksytty saamaan palkkion järjestelmän soveltamisesta alkaen, - 1 päivästä joulukuuta 1996 alkaen kunakin viikkona teurastettujen vasikoiden kokonaismäärä. iv) jäsenvaltioiden on ilmoitettava komissiolle kunkin ruhoneljänneksen teuraspainot jaoteltuna 10 kilon ryhmiin: - vasikoista, joita koskeva palkkiohakemus on jätetty, - muista vasikoista." 11) Korvataan 53 artiklan a alakohta seuraavasti: "a) käyttäen 1 päivänä tammikuuta sinä kalenterivuonna sovellettavaa maatalouden muuntokurssia, jona eläin on teurastettu, kun on kyse kausiporrastuspalkkiosta, prosessointipalkkiosta ja vasikoiden aikaisesta markkinoille saattamisesta maksettavasta palkkiosta,". 12) Korvataan 56 artiklan 2 kohdan: a) a alakohdan viimeinen alakohta seuraavasti: "ja ilmoittaen tarvittaessa selvästi eläintiheydeltään pienemmille kuin 1,4 tai 1 nautayksikköä hehtaarilta oleville tiloille säädetyn palkkiolisän myöntäminen sekä kunkin edeltävän alajaottelun osalta asianomaisten eläintentuottajien määrä," b) b alakohta seuraavasti: "b) niiden lehmien määrä, joista on myönnetty emolehmäpalkkio jaoteltuina asetuksen (ETY) N:o 805/68 4 d artiklan 5 ja 6 kohdassa tarkoitettujen järjestelmien mukaan ja ilmoittaen tarvittaessa selvästi eläintiheydeltään pienemmille kuin 1,4 tai 1 nautayksikköä hehtaarilta oleville tiloille säädetyn palkkiolisän myöntäminen sekä kunkin järjestelmän osalta asianomaisten tuottajien määrä,". 13) Lisätään 57 artiklan jälkeen 57 a artikla seuraavasti: "57 a artikla Erityispalkkioon liittyvä siirtymäjärjestelmä Vuoden 1997 ja 1998 osalta jätetyissä hakemuksissa, jotka liittyvät asetuksen (ETY) N:o 805/68 4 b artiklan 7 a kohdassa tarkoitettuihin kuohitsemattomiin urospuolisiin nautoihin, on sovellettava samoja säännöksiä kuin 2, 8 ja 15 artiklan kuohittuja urospuolisia nautoja koskevat säännökset. Tätä artiklaa sovellettaessa perinteisinä laajaperäisen tuotannon alueina on pidettävä sellaisia alueita, joilla kuohitsemattomia urospuolisia eläimiä pidetään perinteisesti laitumilla tavanomaisen kasvukauden aikana. Näillä alueilla asetuksen (ETY) N:o 805/68 4 b artiklan 7 a kohdassa tarkoitetun siirtymäjärjestelmän piiriin voivat kuulua ainoastaan sellaiset kuohitsemattomat urospuoliset naudat, joita tosiasiallisesti ruokitaan laitumilla kasvukauden aikana. Lisäksi kyseisten tuottajien on pinta-alatukea koskevissa hakemuksissaan osoitettava, että laidunpinta-alaa on riittävästi ottaen huomioon maatilalla olevien eläinten määrä sekä keskimääräinen eläintiheys tämäntyyppisessä tuotannossa kyseisillä alueilla. Jos jäsenvaltion kaikilla kyseisillä alueilla toisen ikäryhmän erityispalkkiohakemukseen kuuluvien kuohitsemattomien urospuolisten nautojen kokonaismäärä ylittää asetuksen (ETY) N:o 805/68 4 b artiklan 7 a kohdassa määritellyn enimmäismäärän, tuottajien palkkiokelpoisten eläinten määrää vähennettävä samassa suhteessa kyseisenä vuonna. Tätä vähennystä on sovellettava mainitun asetuksen 4 b artiklan 3 kohdassa tarkoitetun vähennyksen jälkeen. Jäsenvaltioiden, jotka päättävät soveltaa tätä siirtymäjärjestelmää, on ilmoitettava tästä komissiolle viimeistään 31 päivänä joulukuuta 1996 erittelemällä täytäntöönpanoa varten toteutetut toimenpiteet sekä alueet, jotka vastaavat edellä mainittua määritelmää." 14) Lisätään tämän asetuksen liitteenä oleva liite IV. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. - 1 artiklan 6, 7, 8, 9, 11 ja 14 alakohtaa sovelletaan 1 päivästä joulukuuta 1996, - 1 artiklan 1, 2, 3, 4, 5, 12 ja 13 alakohtaa sovelletaan 1 päivästä tammikuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä joulukuuta 1996. Komission puolesta Franz FISCHLER Komission jäsen (1) EYVL N:o L 148, 28.6.1968, s. 24 (2) EYVL N:o L 296, 21.11.1996, s. 50 (3) EYVL N:o L 387, 31.12.1992, s. 1 (4) EYVL N:o L 22, 31.1.1995, s. 1 (5) EYVL N:o L 391, 31.12.1992, s. 20 (6) EYVL N:o L 247, 28.9.1996, s. 26 LIITE "LIITE IV Edellä 50 artiklan 1 kohdassa tarkoitettu teurasvasikoiden enimmäisteuraspaino jäsenvaltioissa >TAULUKON PAIKKA>